CELEX: 32020R0516
Language: et
Date: 2020-04-03 00:00:00
Title: Komisjoni rakendusmäärus (EL) 2020/516, 3. aprill 2020, teatavate kaupade klassifitseerimise kohta kombineeritud nomenklatuuris

14.4.2020   
               
               
                  ET
               
               
                  Euroopa Liidu Teataja
               
               
                  L 114/1
               
            
         KOMISJONI RAKENDUSMÄÄRUS (EL) 2020/516,
         3. aprill 2020,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt nimetatud üldreeglitele tuleks käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on esitatud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
                  
               
                     (5)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Käesolev määrus on tervikuna siduv ja vahetult kohaldatav kõikides liikmesriikides.
         
         
            Brüssel, 3. aprill 2020
            
               
                  Komisjoni nimel
               
               
                  presidendi eest
               
               
                  maksunduse ja tolliliidu peadirektoraadi
               
               
                  peadirektor
               
               Stephen QUEST
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon (CN-kood)
                     
                     
                        Põhjendused
                     
                  
                        (1)
                     
                     
                        (2)
                     
                     
                        (3)
                     
                  
                        Tühi toru tsirkooniumisulamist, mõlemast otsast lahtine, pikkusega umbes 4 m ja massiga umbes 0,5 kg.
                        Toru on ette nähtud täitmiseks tuumakütusega, keevitamiseks, kokku monteerimiseks ja kinni pitseerimiseks ning seda kasutatakse sellisena uraanitablettide mahutina kütuseelemendis.
                     
                     
                        8109 90 00 
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XV jaotise märkustega 3, 5 ja 6 ning CN-koodide 8109 ja 8109 90 00  sõnastusega.
                        Toote objektiivseid omadusi arvestades vastab see rubriigi 8109 sõnastusele, mis hõlmab tsirkooniumisulamitest tooteid, mida kasutatakse näiteks tuumakütuse varraste kestade ja tuumaelektrijaamade metallkonstruktsioonide valmistamiseks (vt ka HSi selgitavad märkused, rubriik 8109).
                        Toru peab läbima veel mitmeid protsesse, enne kui sellest tehakse konkreetsed identifitseeritavad tooted. Seepärast ei ole tollile esitamisel toote objektiivseteks omadusteks rubriigi 8401 tuumareaktorite kütteelementide (kassetid) omadused. Järelikult ei või toodet klassifitseerida rubriigi 8401 alla kui „tuumareaktorite kütteelemendid (kassetid), kiiritamata“.
                        Seepärast tuleb toode klassifitseerida CN-koodi 8109 90 00  alla kui muud tooted tsirkooniumist.